《沁园春》
元代·张之翰

四海交亲，别离尽多，会合最难。见西溪老子，情怀乐易，柳溪公子，风度高闲。

铁石心肠，风霜面目，更著中朝霍与韩。知音者，有颐轩待御，收拾清欢。

不才自顾何颜。也置在诸公酬酢间。似蒹葭倚依，琼林玉树，萧蒿隐映，春蕙秋兰。

南北乌台，当时年少，双鬓而今半欲斑。明朝去，向德星多处，遥望钟山。

作者简介：（1243—1296）邯郸人，字周卿，号西岩老人。世祖至元末自翰林侍讲学士，知松江府事，有古循吏风。时民苦荒，租额以十万计，因力陈其弊，得以蠲除。有《西岩集》。